ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 14/2540 เรื่อง การจัดทําและเปิดเผยรายงานการถือหลักทรัพย์ อาศัยอํานาจตามความในมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดด้วยความเห็นชอบของคณะกรรมการกํากับหลักทรัพย์และตลาดหลักทรัพย์ไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์เรื่อง การจัดทําและเปิดเผยรายงานการถือหลักทรัพย์ ลงวันที่ 10 มิถุนายน พ.ศ. 2535ข้อ ๒ ในประกาศนี้และในรายงานการถือหลักทรัพย์ที่กําหนดตามประกาศนี้ "หลักทรัพย์" หมายความว่า หุ้น หรือหลักทรัพย์แปลงสภาพ "หลักทรัพย์แปลงสภาพ" หมายความว่า หุ้นกู้แปลงสภาพ ใบสําคัญแสดงสิทธิที่จะซื้อหุ้น "หุ้นกู้แปลงสภาพ" หมายความว่า หุ้นกู้แปลงสภาพที่ออกโดยบริษัทมหาชนจํากัดที่ให้สิทธิแปลงสภาพเป็นหุ้นที่ออกโดยบริษัทมหาชนจํากัดนั้น "ใบสําคัญแสดงสิทธิที่จะซื้อหุ้น" หมายความว่า ใบสําคัญแสดงสิทธิที่จะซื้อหุ้นที่ออกโดยบริษัทมหาชนจํากัดที่ให้สิทธิที่จะซื้อหุ้นที่ออกโดยบริษัทมหาชนจํากัดนั้น "ผู้บริหาร" หมายความว่า กรรมการ ผู้จัดการ ผู้ดํารงตําแหน่งระดับบริหารซึ่งเป็นระดับผู้จัดการฝ่ายขึ้นไป หรือผู้ซึ่งดํารงตําแหน่งเทียบเท่าที่เรียกชื่ออย่างอื่นที่มีอํานาจในการจัดการบริษัทมหาชนจํากัด และให้หมายความรวมถึงบุคคลซึ่งบริษัทมหาชนจํากัดทําสัญญาให้มีอํานาจทั้งหมดหรือบางส่วนในการบริหารงานของบริษัทมหาชนจํากัดด้วย "เสนอขายหลักทรัพย์ต่อประชาชน" หมายความว่า การเสนอขายหลักทรัพย์ที่ต้องยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวนต่อสํานักงานตามมาตรา 65 "เสนอขายหลักทรัพย์แก่บุคคลในวงจํากัด" หมายความว่า การเสนอขายหลักทรัพย์ที่ผู้เสนอขายได้รับยกเว้นการยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวนต่อสํานักงานตามมาตรา 64 "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ให้ผู้บริหารและผู้สอบบัญชีของบริษัทมหาชนจํากัดที่ได้รับอนุญาตจากสํานักงานให้เสนอขายหลักทรัพย์ต่อประชาชน หรือให้เสนอขายหลักทรัพย์แก่บุคคลในวงจํากัดและต่อมาได้มีเจ้าของหลักทรัพย์รายใดรายหนึ่งเสนอขายหลักทรัพย์ต่อประชาชน มีหน้าที่ต้องจัดทําและส่งรายงานการถือหลักทรัพย์ของตน ของคู่สมรส และของบุตรที่ยังไม่บรรลุนิติภาวะ ในบริษัทมหาชนจํากัดที่ตนเป็นผู้บริหารหรือผู้สอบบัญชีนั้นต่อสํานักงานตามที่กําหนดในข้อ 4ข้อ ๔ การจัดทําและส่งรายงานการถือหลักทรัพย์ของผู้บริหารและผู้สอบบัญชีตามข้อ 3 ได้แก่การรายงานดังต่อไปนี้ (1) การรายงานการถือหลักทรัพย์ต่อสํานักงานเป็นครั้งแรก ให้ใช้แบบ 59-1 (2) การรายงานการเปลี่ยนแปลงการถือหลักทรัพย์อันเนื่องมาจากการซื้อ ขาย โอน หรือรับโอนหลักทรัพย์ ให้ใช้แบบ 59-2 ในกรณีที่การเปลี่ยนแปลงการถือหลักทรัพย์ของผู้บริหารและผู้สอบบัญชี เป็นผลมาจากการใช้สิทธิซื้อหุ้นตามส่วนจํานวนหุ้นที่ถืออยู่ หรือเป็นผลมาจากการใช้สิทธิตามหลักทรัพย์แปลงสภาพ หรือ เป็นการได้มาโดยทางมรดก ไม่ถือว่าการเปลี่ยนแปลงดังกล่าวเป็นการเปลี่ยนแปลงการถือหลักทรัพย์ที่ต้องรายงานตาม (2)ข้อ ๕ การรายงานการถือหลักทรัพย์ต่อสํานักงานเป็นครั้งแรกตามข้อ 4(1) ให้ยื่นต่อสํานักงานภายในสามสิบวันนับแต่ (1) วันปิดการเสนอขายหลักทรัพย์ต่อประชาชน หรือ วงเล็บ 2 วันที่ได้รับการแต่งตั้งให้ดํารงตําแหน่งเป็นผู้บริหารหรือผู้สอบบัญชี ในกรณีที่เป็นการแต่งตั้งภายหลังจากวันปิดการเสนอขายหลักทรัพย์ตาม (1)ข้อ ๖ การรายงานการเปลี่ยนแปลงการถือหลักทรัพย์ตามข้อ 4(2) ให้ยื่นต่อสํานักงานทุกครั้งเมื่อมีการซื้อ ขาย โอน หรือรับโอนหลักทรัพย์ ทั้งนี้ ให้ยื่นภายในสามวันทําการนับแต่วันที่มีการซื้อ ขาย โอน หรือรับโอนหลักทรัพย์นั้นข้อ ๗ ผู้บริหารและผู้สอบบัญชีไม่ต้องจัดทําและส่งรายงานการถือหลักทรัพย์ต่อสํานักงานตามข้อ 5 หรือข้อ 6 เมื่อเกิดกรณีดังต่อไปนี้ (1) มีผู้บริหารหรือผู้สอบบัญชีของบริษัทมหาชนจํากัดทําหนังสือแจ้งให้สํานักงานทราบว่าบริษัทมหาชนจํากัดที่ตนเป็นผู้บริหารหรือผู้สอบบัญชีมีจํานวนผู้ถือหลักทรัพย์ทุกประเภทรวมกันน้อยกว่าหนึ่งร้อยราย และบริษัทมหาชนจํากัดดังกล่าวมิได้มีหลักทรัพย์จดทะเบียนในตลาดหลักทรัพย์หรือมิได้มีหลักทรัพย์ซื้อขายในศูนย์ซื้อขายหลักทรัพย์ (2) เมื่อครบอายุหลักทรัพย์แปลงสภาพและปรากฎว่าไม่มีผู้ใช้สิทธิตามหลักทรัพย์แปลงสภาพดังกล่าว ทั้งนี้ ไม่รวมกรณีที่ผู้บริหารหรือผู้สอบบัญชีมีหน้าที่ต้องรายงานการถือหลักทรัพย์ตามประกาศนี้เนื่องจากบริษัทมหาชนจํากัดได้ออกหลักทรัพย์อื่น เมื่อเหตุการณ์ตาม (1) หมดไป ผู้บริหารและผู้สอบบัญชีต้องจัดทําและส่งรายงานการถือหลักทรัพย์ต่อสํานักงานโดยถือปฏิบัติตามข้อ 5 และข้อ 6 อีกต่อไปเช่นเดิม ในการนี้ให้ผู้บริหารและผู้สอบบัญชียื่นรายงานการถือหลักทรัพย์โดยใช้แบบ 59-1 ภายในสามสิบวันนับแต่วันที่เหตุการณ์ดังกล่าวหมดไปข้อ ๘ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2540 เป็นต้นไปผู้มีอํานาจลงนาม - ประกาศ ณ วันที่ 12 พฤษภาคม พ.ศ. 2540 (นายปกรณ์ มาลากุล ณ อยุธยา)เลขาธิการสํานักงานคณะกรรมการกํากับหลักทรัพย์และตลาดหลักทรัพย์